Små til middelsstore (ca. 7 millimeter), noe brede, blanke, brunlige til svarte løpebiller. Hodet er firkantet med middelsstore, utstående fasettøyne og sigdformede kjever som er nesten så lange som resten av hodet. Det er en skarp lengdefure på innersiden av hvert fasettøye. Antennene er litt utvidet mot spissen, litt lengre enn hode + pronotum. Pronotum er rundet med en skarp midfure og en lengdefure på hver side ved roten, mye smalere enn dekkvingene, som er rundede med skarpe punktstriper.